b'\n_START_ARTICLE_\nSuenos stein\n_START_PARAGRAPH_\nSuenos stein er en piktisk st\xc3\xa5ende stein fra oldtiden i n\xc3\xa6rheten av Forres i Moray i Skottland._NEWLINE_Suenos stein er rundt 7 meter h\xc3\xb8y, og st\xc3\xa5r ved motorveg, nord\xc3\xb8st for Forres. Den er h\xc3\xb8y og smal og har to sider som er dekket av inskripsjoner og relieffer._NEWLINE_P\xc3\xa5 den ene siden, kampsiden, er det scener med sl\xc3\xa5ssing og dreping, d\xc3\xb8de og kropper som er halshugget, kanskje rundt hundre figurer i alt. Det nederste feltet st\xc3\xa5r i tre rader med ryttere som leder bueskyttere og krigere til fots. Det nederste panelet viser en bro eller kanskje et telt, over lik og hoder. P\xc3\xa5 begge sider av disse er det et par med krigere. Det midterste feltet har syv halshuggede kropper sammen med deres b\xc3\xb8dler. Til h\xc3\xb8yre st\xc3\xa5r tre figurer som muligens bl\xc3\xa5ser i kamphorn. P\xc3\xa5 toppen er den muligens av noe som kan v\xc3\xa6re en bjelle. Det \xc3\xb8verste feltet er dessverre sterkt \xc3\xb8delagt av erosjon, men viser en rad med krigere til hest og under disse en rad med fem krigere med sverd. Den midterste er tydelig vist som mer betydningsfull enn de \xc3\xb8vrige ved \xc3\xa5 v\xc3\xa6re st\xc3\xb8rre og i kilt, sannsynligvis en kongefigur. Nedenfor er det en rad med \xc3\xa5tte krigere og hvor de to sentrale sl\xc3\xa5ss med sverd og skjold._NEWLINE_Steinen er den h\xc3\xb8yeste av de bevarte piktiske steinmonumenter og er samtidig den rikeste eksempel p\xc3\xa5 piktisk kunst i Skottland. Den ble oppdaget i 1726 da den ble gravd ut av jorda, og fikk da et feil navn ved at entusiaster mente at den var etter den danske konge Svein Tjugeskjegg, jfr. Sueno = Svein._NEWLINE_Den ble reist sannsynligvis rett f\xc3\xb8r \xc3\xa5rtusenskiftet, kanskje av kong Kenneth MacAlphin (Kenneth I av Skottland), som var den f\xc3\xb8rste konge av skottene etter han beseiret og drepte kongene fra syv nordlige piktiske konged\xc3\xb8mmer (se MacAlpins forr\xc3\xa6deri). Et annet forslag til reisningen er at det kan v\xc3\xa6re et monument for kong Dubh, reist av hans bror Cin\xc3\xa1ed (Kenneth II av Skottland). Det er antatt at Dubh ble drept eller drevet ut av landet av Cuil\xc3\xa9n (Culen av Skottland) som ble konge i Alba etter Dubhs d\xc3\xb8d._NEWLINE_Lokale legender uten st\xc3\xb8rre historisk verdi forteller derimot at det var et vegkryss her hvor Macbeth opprinnelig m\xc3\xb8tte de tre heksene. I legenden ble heksene til slutt fengslet inni selve steinen, og om steinen blir brukket vil de bli sluppet fri._NEWLINE_Tidlig p\xc3\xa5 1990-tallet ble steinen innkapslet bak armert glass for forhindre erosjon fra luftforurensning spesielt fra motorvegen rett ved og graffiti fra vandaler som holdt p\xc3\xa5 \xc3\xa5 \xc3\xb8delegge de opprinnelige piktiske inskripsjonene p\xc3\xa5 den.'